(14)

korvataan III osaston I luku seuraavasti: ”I LUKU Konsolidointipohjainen raportointi 11 artikla Konsolidointipohjaisen raportoinnin muoto ja tiheys vähemmän merkittävillä luottolaitoksilla 1. Vähemmän merkittävien luottolaitosten, jotka soveltavat IFRS-standardeja asetuksen (EY) N:o 1606/2002 mukaisesti valvontaan liittyvään konsolidointipohjaiseen raportointiin asetuksen (EU) N:o 575/2013 24 artiklan 2 kohdan nojalla, on raportoitava valvontaan liittyvät rahoitustiedot asianomaiselle kansalliselle toimivaltaiselle viranomaiselle konsolidoinnin perusteella. 2. Edellä 1 kohdassa tarkoitetut valvontaan liittyvät rahoitustiedot on raportoitava täytäntöönpanoasetuksen (EU) N:o 680/2014 9 artiklassa täsmennetyin aikavälein ja niin, että ne kattavat liitteessä I olevassa 1 kohdassa täsmennettyjä yhteisiä vähimmäisvaatimuksia vastaavat tiedot. 3. Kansalliset toimivaltaiset viranomaiset toimittavat EKP:lle täytäntöönpanoasetuksen (EU) N:o 680/2014 liitteessä III täsmennetyt muut lomakkeet, jotka ne ovat keränneet. Kansalliset toimivaltaiset viranomaiset ilmoittavat EKP:lle etukäteen tällaisista muista lomakkeista, joita ne aikovat toimittaa. 4. Muiden kuin 1 kohdassa tarkoitettujen vähemmän merkittävien luottolaitosten, joihin sovelletaan direktiiviin 86/635/ETY perustuvia kansallisia tilinpitosäännöstöjä konsolidoinnin perusteella, on raportoitava valvontaan liittyvät rahoitustiedot asianomaiselle kansalliselle toimivaltaiselle viranomaiselle konsolidoinnin perusteella. Nämä valvontaan liittyvät rahoitustiedot on raportoitava täytäntöönpanoasetuksen (EU) N:o 680/2014 11 artiklassa täsmennetyin aikavälein ja niin, että ne kattavat liitteessä I olevassa 2 kohdassa täsmennettyjä yhteisiä vähimmäisvaatimuksia vastaavat tiedot. 5. Kansalliset toimivaltaiset viranomaiset toimittavat EKP:lle täytäntöönpanoasetuksen (EU) N:o 680/2014 liitteessä IV täsmennetyt muut lomakkeet, jotka ne ovat keränneet. Kansalliset toimivaltaiset viranomaiset ilmoittavat EKP:lle etukäteen tällaisista muista lomakkeista, joita ne aikovat toimittaa. 6. Edellä 4 ja 5 kohdasta poiketen valvontaan liittyvien rahoitustietojen raportoinnin tulee tämän artiklan 4 kohdassa täsmennettyjen tietojen sijasta sisältää yleisinä vähimmäisvaatimuksina liitteessä III täsmennetyt tiedot, jos vähemmän merkittävän luottolaitoksen varojen kokonaisarvo on konsolidoinnin perusteella enintään kolme miljardia euroa. Luottolaitoksen varojen kokonaisarvo konsolidoinnin perusteella on tätä tarkoitusta varten määritettävä vakavaraisuutta koskevan konsolidoidun raportoinnin perusteella sovellettavan lainsäädännön mukaisesti. Jos varojen kokonaisarvo ei ole määritettävissä vakavaraisuutta koskevan konsolidoidun raportoinnin perusteella, varojen kokonaisarvo on määritettävä viimeisimmän tarkastetun konsolidoidun vuositilinpäätöksen perusteella, ja jos tällainen vuositilinpäätös ei ole saatavilla, sovellettavan kansallisen kirjanpitolainsäädännön perusteella laaditun vuositilinpäätöksen perusteella. 7. Kun vähemmän merkittävän luottolaitoksen varojen kokonaisarvo ylittää konsolidoinnin perusteella kolme miljardia euroa neljänä peräkkäisenä neljännesvuosiraportoinnin viitepäivämääränä, sen on alettava raportoida tietoja 4 ja 5 kohdan mukaisesti seuraavasta neljännesvuosiraportoinnin viitepäivämäärästä lukien. Kun vähemmän merkittävän luottolaitoksen varojen kokonaisarvo on kolmena peräkkäisenä neljännesvuosiraportoinnin viitepäivämääränä konsolidoinnin perusteella enintään kolme miljardia euroa, sen on alettava raportoida tietoja 6 kohdan mukaisesti seuraavasta neljännesvuosiraportoinnin viitepäivämäärästä lukien. 8. Edellä 2, 3, 4, 5 ja 6 kohdassa täsmennetyt tiedot on raportoitava tämän asetuksen 6 artiklan 5 kohdassa säädetyllä tavalla. 9. Kansalliset toimivaltaiset viranomaiset voivat kerätä 2, 3, 4, 5 ja 6 kohdassa täsmennettyjä, EKP:lle toimitettavia tietoja osana laajempaa raportointikehikkoa, joka sisältää – asiaa koskevan unionin tai kansallisen lainsäädännön mukaisesti – täydentäviä valvontaan liittyviä rahoitustietoja ja palvelee myös muita tarkoituksia kuin valvontaa, esimerkiksi tilastointia. 12 artikla Raportoinnin viite- ja ilmoituspäivämäärät vähemmän merkittävillä luottolaitoksilla 1. Edellä 11 artiklassa täsmennettyjen vähemmän merkittävien luottolaitosten konsolidoinnin perusteella raportoimien tietojen raportoinnin viitepäivämäärät ovat seuraavat: a) neljännesvuosittainen raportointi: 31. maaliskuuta, 30. kesäkuuta, 30. syyskuuta ja 31. joulukuuta; b) puolivuosittainen raportointi: 30. kesäkuuta ja 31. joulukuuta; c) vuosittainen raportointi: 31. joulukuuta. 2. Jaksoa koskevat tiedot on raportoitava kumulatiivisesti kalenterivuoden ensimmäisestä päivästä raportoinnin viitepäivämäärään. 3. Jos vähemmän merkittävillä luottolaitoksilla on kansallisen toimivaltaisen viranomaisen lupa raportoida valvontaan liittyvät rahoitustiedot konsolidoinnin perusteella kalenterivuodesta poikkeavalta tilikaudelta, kansalliset toimivaltaiset viranomaiset voivat 1 ja 2 kohdasta poiketen muuttaa raportoinnin viitepäivämääriä tilikauden loppua vastaavasti. Muutettujen raportoinnin viitepäivämäärien tulee olla kolme, kuusi, yhdeksän ja kaksitoista kuukautta tilikauden alkamisesta lukien. Jaksoa koskevat tiedot on raportoitava kumulatiivisesti niin, että ne kattavat jakson tilikauden ensimmäisestä päivästä raportoinnin viitepäivämäärään. 4. Kansalliset toimivaltaiset viranomaiset toimittavat EKP:lle 11 artiklassa täsmennetyt tiedot viimeistään seuraavina ilmoituspäivämäärinä virka-ajan päättyessä: a) osallistuvaan jäsenvaltioon sijoittautuneiden ja korkeimmalla konsolidointitasolla raportoivien vähemmän merkittävien luottolaitosten osalta täytäntöönpanoasetuksen (EU) N:o 680/2014 3 artiklassa tarkoitettuja ilmoituspäivämääriä seuraavana 25. työpäivänä; b) muiden kuin a alakohdassa tarkoitettujen konsolidoidusti raportoivien vähemmän merkittävien luottolaitosten osalta täytäntöönpanoasetuksen (EU) N:o 680/2014 3 artiklassa tarkoitettuja ilmoituspäivämääriä seuraavana 35. työpäivänä. 5. Kansalliset toimivaltaiset viranomaiset päättävät, milloin luottolaitosten on raportoitava valvontaan liittyvät rahoitustiedot, jotta ne pystyvät noudattamaan mainittuja määräaikoja.”;